
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 501 

7 Ιουνίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση κυκλοφορίας του προϊόντος ΟΑΙΈΡΙ . 1 

Έγκριση μίσθωσης ακινήτου για τη στέγαση της Εθνι¬ 
κής Συνομοσπονδίας Ατόμων με Ειδικές Ανάγκες 2 
Σύσταση δύο (2) θέσεων ειδικευομένων γιατρών ειδι¬ 
κότητας Παιδιατρικής στο Περιφερειακό Πανεπι¬ 
στημιακό Γενικό Νοσοκομείο Ιωαννίνων . 3 

Μεταφορά Ταμειακής Διαχείρισης του Νομ/κού Γεν. 
Νοσοκομείου Κ.Υ. Καλύμνου «ΤΟ ΒΟΥΒΑΛΕΙΟ» . 4 

Μεταβίβαση Κρατικών Παιδικών Σταθμών . 5 

Μέτρα για την πρόληψη και καταστολή της Ζωοκλοπής 
στην Περιφέρεια Αστυνομικής Διεύθυνσης Ρεθύ- 

μνου . ® 

Τροποποίηση και συμπλήρωση της ΣΤ/20270/73 
(ΦΕΚ 884/Β/31.7.73) απόφασης του Υπουργού 
Ναυτιλίας Μεταφορών και Επικοινωνιών, περί αλλα¬ 
γής κυρίων χαρακτηριστικών των αυτοκινήτων ... 7 
Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Μαυρίδου Ελένη του Γεωρ¬ 
γίου . ® 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 175/1994 ' Π) 

Έγκριση κυκλοφορίας του προϊόντος ΟΑΙΈΡΙ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Το έγγραφο του Γενικού Χημείου του Κράτους αριθμ. 
3008181/937/30.4.1993 που αφορά αίτηση του ενδια¬ 
φερομένου. 

β) Το εδάφιο δ της παρ. 8 του άρθρου 6 του Νόμου 
4328/1929 περί συστάσεως του Γενικού Χημείου του 
Κράτους, όπως τροποποιήθηκε και συμπληρώθηκε με τον 
Α.Ν. 754/1937 (άρθρ. 3 παρ. 2 και 3) (ΦΕΚ 247/ΤΑ/ 
1937). 

γ) Το άρθρο 4 του Διατάγματος της 31ης Οκτωβρίου 


1929 «περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/ΤΑ/ 
31.10.1929). 

δ) Το Νόμο 115/1975 περί τροποποιήσεως διατάξεών 
τινων του Ν. 4328/1929 (ΦΕΚ 172/ΤΑ/20.8.1975). 

ε) Την απόφαση των Υπουργών Προεδρίας και Οικονο¬ 
μικών για περιορισμό των Συλλογικών Οργάνων του 
Υπουργείου Οικονομικών αρ. 1078204/927/0006Α/ 
6.8.1992 (ΦΕΚ 517/ΤΒ/7.8.1992). 

στ) Την υπ’ αριθμ. Δ. 172/22.12.1994 γνωμάτευση του 
ΕΟΦ, αποφασίζουμε: 

I. Εγκρίνουμε την απόφαση αριθμ. 175/1994 του Ανω¬ 
τάτου Χημικού Συμβουλίου, η οποία λήφθηκε κατά τη συ¬ 
νεδρίαση της 12.4.1994 και η οποία έχει ως ακολού¬ 
θως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κυκλοφορία του προϊόντος ΟΑΙΈΡΙ με 
σύνθεση: Ζάχαρη, όξινο ανθρακικό νάτριο, σιρόπι γλυκό¬ 
ζης, κιτρικό οξύ, μηλικό οξύ, φυσικό άρωμα λεμονιού, 
χρωστική Ε132 (ινδικοτίνη) και αναλυτικά στοιχεία τα δη- 
λωθέντα και περιλαμβανόμενα στο φάκελλο του προϊό¬ 
ντος. 

Στη συσκευασία πρέπει να αναγράφονται και ελληνικά 
οι ενδείξεις που προβλέπονται από τις σχετικές διατάξεις 
καθώς και οι αριθμοί των εγκριτικών αποφάσεων Α.Χ.Σ. 
175/1994 και Ε.Ο.Φ. Δ. 172/1994 και να μην αναγράφει 
την ένδειξη χωνευτικό. 

Ο Πρόεδρος Η Γραμματέας 

Γ. ΠΑΡΙΣΑΚΗΣ ΕΛ ΠΑΛΛΑΡΗ 

Τα Μέλη: Χρ. Τσεκούρας, Ειρ. Χατζηδάκη, I. Δαρατσια- 
νός, Ν. Γκέλης, X. Χαμαλίδης. 

II. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αιΐΐή να δημοσιευθεί στην Εφημερίδα της 

Κυβερ^ήοεως. 

Αθήνα, 25 Μαΐου 1995 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΗΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ ΔΗΜ. ΚΡΕΜΑΣΤΙΝΟΣ 

-- 

Αριθ. 50452 (2) 

Έγκριση μίσθωσης ακινήτου νια τη στέναση της Εθνικής 

Συνομοσπονδίας Ατόμων με Ειδικές Ανάγκες. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1) Τις διατάξεις του άρθρου 5 του Ν. 2224/1994 «Ρύθ¬ 
μιση θεμάτων Εργασίας, συνδικαλιστικών δικαιωμάτων 
κλπ.». 

2) Την αριθμ. 50285/29.3.1993 απόφαση του Υφυ¬ 
πουργού Εργασίας. 

3) Το αριθμ. 40691/12.5.1995 έγγαφο του Οργανισμού 
Εργατικής Εστίας, με το οποίο μας διαβίβασε απόσπασμα 
πρακτικού της αριθμ. 16/8.5.1995 της συνεδριάσεως του 
Διοικητικού του Συμβουλίου. 

4) Το γεγονός ότι το ιιπάρχον κτίριο της ΕΣΑΕΑ δεν κα¬ 
λύπτει τις στεγαστικές της ανάγκες. 

5) Το νενονός ότι από τις διατάξεις της απόφασης αυτής 
προκαλείται δαπάνη σε βάρος του Προϋπολογισμού του 
ΟΣΕ, το ύψος της οποίας δεν μπορεί να προσδιορισθεί 
(άρθρο 27 Ν. 2081/1992 και 29Α του Ν. 1558/1985), 
αποφασίζουμε: 

Εγκρίνουμε την αριθμ. 16/8.5.1995 απόφαση του Δ.Σ. 
του Οργανισμού Εργατικής Εστίας, με ην οποία έγινε δε¬ 
κτό το αίτημα της Εθνικής Συνομοσπονδίας Ατόμων με Ει¬ 
δικές Ανάγκες, για τη μίσθωση κτιρίου στην Αθήνα, εμβα- 
δού 250 Μ2, για τη στέγαση υπηρεσιών της, κατ’ εξαίρεση 
της αριθμ. 50285/1993 απόφασής μας. 

Ο διαγωνισμός νια τη μίσθωση του ακινήτου θα ν'ινει από 
τον Οργανισμό Εργατικής Εστίας, σύμφωνα με τις διατά¬ 
ξεις του Π.Δ/τος 715/1979. 

Μ δαπάνη που θα προκύψει από την απόφαση αυτή βα¬ 
ρύνει τον ΚΑΕ 813Β ταυ προϋπολογισμού του Οργανι¬ 
σμού Εργατικής Εστίας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 22 Μαΐου 1995 

0 ΥΠΟΥΡΓΟΣ 

ΙΩΑΝΝΗΣ ΣΚΟΥΛΑΡΙΚΗΣ 


Αριθ. Υ4α/4282//95 (3) 

Σύσταση δύο (2) θέσεων ειδικευομένων γιατρών ειδικότη¬ 
τας Παιδιατρικής στο Περιφερειακό Πανεπιστημιακό 

Γενικό Νοσοκομείο Ιωαννίνων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 
143/Α/83). 

2. Τις διατάξεις του άρθρου 1 παρ. (1β) του Π. Δ/τος 
129/92 (ΦΕΚ 65/Α/92). 

3. Την αριθμ. 5047/95 Απόφαση του ΚΕΣΥ 

4. Την αριθμ. ΔΥ3α/οικ. 370 (ΦΕΚ 550/Β/94) Από¬ 
φαση περί ανάθεσης αρμοδιοτήτων στους Υφυπουργούς 
Υγείας Πρόνοιας και Κοινωνικών Ασφαλίσεων. 

5. Τις διατάξεις του άρθρου 27 του Ν. 2081/92 (ΦΕΚ 
154/Α/92) με τις οποίες προστέθηκε νέο άρθρο 29Α στον 
Ν. 1558/85 και το γεγονός ότι από τις διατάξεις της από¬ 
φασης αυτής προκαλείται δαπάνη σε βάρος του κρατικού 
προϋπολογισμού για το τρέχον έτος ύψους τριών εκατομ¬ 
μυρίων εξακοσίων χιλιάδων (3.600.000) δρχ. περίπου η 
οποία θα καλυφθεί με μεταφορά πίστωσης από το Φ210 
ΚΑΕ 5154 στο Φ210 ΚΑΕ 2813 και επιχορήγηση του Πε¬ 
ριφερειακού Πανεπιστημιακού Γενικού Νοσοκομείου Ιω- 
αννίνων για καθένα δε από τα επόμενα έτη η δαπάνη 
ανέρχεται στο ποσό των επτά εκατομμυρίων διακοσίων χι¬ 
λιάδων (7.200.000) δρχ.και θα καλύπτεται από πιστώσεις 
που θα εγγράφονται στον προϋπολογισμό του Νοσοκο¬ 
μείου. 

5. Η αριθμ. 4/22.2.95 Απόφαση του Δ.Σ. του Π.Π.Γ.Ν. 
Ιωαννίνων, αποφασίζουμε: 

Συνιστώνται και προστίθενται στον Οργανισμό του ΠΕ¬ 
ΡΙΦΕΡΕΙΑΚΟΥ ΠΑΝΕΠΙΣΤΗΜΙΑΚΟΥ ΓΕΝΙΚΟΥ ΝΟΣΟ¬ 
ΚΟΜΕΙΟΥ ΙΩΑΝΝΙΝΩΝ, δύο (2) θέσεις ειδικευομένων 
γιατρών στη Παιδιατρική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 1995 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΑΛ. ΠΑΠΑΔΟΠΟΥΛΟΣ Ν. ΦΑΡΜΑΚΗΣ 

- ♦- 

Αριθ. ΔΥ5α/5612 (4) 

Μεταφορά Ταμειακής Διαχείρισης του Νομ/κού Γεν. Νο¬ 
σοκομείου Κ.Υ. Καλύμνου «ΤΟ ΒΟΥΒΑΛΕΙΟ». 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Π.Δ. της 20.1.32 «Περί διαχειρήσεως Νομικών 
Προσώπων υπό της Τραπέζης της Ελλάδος». 

β. Του Α.Ν. 1611/50 «Περί καταθέσεων Ν.Π.Δ.Δ. και 
Ασφαλιστικών Ταμείων» όπως τροποποιήθηκε και συ- 

μπληρώθηκε με τα Ν.Δ. 2999/54 και 3856/58. 
γ. Του Ν. 1902/17.10.90, άρθρο 13. 

2. Το αριθ. 1254/3.5.95 έγγραφο του Νομαρχιακού Γ ε¬ 
νικού Νοσοκομείου Καλύμνου. 

3. Το απόσπασμα πρακτικού της αριθ. 9/14.4.95 Συνε¬ 
δρίασης του Δ.Σ. του Νοσοκομείου. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνουμε τη μεταφορά της Ταμειακής Διαχείρισης 
του Νομαρχιακού Γενικού Νοσοκομείου Κ.Υ. Καλύμνου 
«ΤΟ ΒΟΥΒΑΛΕΙΟ» από την Ιονική και Λαϊκή Τράπεζα Υπο¬ 
κατάστημα Καλύμνου στην Αγροτική Τράπεζα, σύμφωνα 
με τις διατάξεις και τις προϋποθέσεις που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1995 

Ο ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΤΙΝΟΣ 
- ¥ - 

Αριθ. Π2β/1993 ( 5 > 

Μεταβίβαση Κρατικών Παιδικών Σταθμών 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 42 του Ν. 2218/1994 (ΦΕΚ 
90Α') «Ίδρυση Νομαρχιακής Αυτοδιοίκησης τροποποίηση 
διατάξεων για την πρωτοβάθμια αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 29 Α του Ν. 1558/85 όπως 
προσετέθη με το άρθρο 27 του Ν. 2081 /92 και το γεγονός 
ότι από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

3. Την με αριθμ. ΔΥ3α/οικ. 370/94 απόφαση ανάθεσης 
αρμοδιοτήτων στους Υφυπουργούς Υγείας, Πρόνοιας και 
Κοινωνικών Ασφαλίσεων, Νικ. Φαρμάκη και Εμμ. Σκου- 
λάκη (ΦΕΚ 550 Β'). 

4. Τις με αριθμ. 215/94, 955/94 αποφάσεις των Δημο¬ 
τικών Συμβουλίων αντίστοιχα των Δήμων Νέας Ερυθραίας 
και Περιστεριού Ν. Αττικής, αποφασίζουμε: 

Μεταβιβάζουμε στους Δήμους Νέας Ερυθραίας και Πε¬ 
ριστεριού Ν. Αττικής, αντίστοιχα τους: 

1. Κρατικό Παιδικό Σταθμό Νέας Ερυθραίας (ΒΔ 18/64 
ΦΕΚ 6/65 Α ) 

2. Β' Κρατικό Παιδικό Σταθμό Νέας Ερυθραίας (ΠΔ 
432/84 ΦΕΚ 102 Α') 

3. Κρατικό Βρεφονηπιακό Σταθμό Περιστεριού (Π.Δ. 
160/86 ΦΕΚ 61 Α') 

4. Β' Κρατικό Βρεφονηπιακό Σταθμό Περιστεριού (Π.Δ. 
160/86 ΦΕΚ 61 Α') που λειτουργούν με τις διατάξεις του 
αν. 2.11.35 (ΦΕΚ 527 Α ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 1995 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 


Αριθ. 1023/2/4 

Μέτρα για την πρόληψη και καταστολή της Ζωοκλοπής 

στην Περιφέρεια Αστυνομικής Διεύθυνσης Ρεθύ- 

μνου. 

(Αστυνομική Διάταξη αριθ. 1/1995) 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΡΕΘΥΜΝΟΥ 
Έχοντας υπόψη: 

1 . Τις διατάξεις του άρθρου 12 παρ. 3 και 4 του Ν. 
1481/1984 (Α’ 152) «Οργανισμός Υπουργείου Δημόσιας 
Τάξης», όπως συμπληρώθηκε η παρ 3 με το άρθρο 1, 
παρ. 4 του Ν. 1590/1986 (Α' 49) και το άρθρο 36 του Ν. 
2168/1993 (Α' 147). 

2. Τις διατάξεις του άρθρου 10 του Ν. 1300/1982 (Α' 

129) «Μέτρα για την πρόληψη και καταστολή της ζωοκλο¬ 
πής και ζωοκτονίας». 

3. Τις διατάξεις της παρ. 1 του άρθρου 3 του Ν. 2218/ 
1994 (Α' 90) «Ίδρυση νομαρχιακής αυτοδιοίκησης, τρο¬ 
ποποίηση διατάξεων για την πρωτοβάθμια αυτοδιοίκηση 
και την περιφέρεια και άλλες διατάξεις», όπως τροποποιή¬ 
θηκε και συμπληρώθηκε με το Ν. 2240/1994 (Α 153). 

4. Τις διατάξεις του άρθρου 29Α του Ν. 1558/1985 (Α' 
137) «Κυβέρνηση και Κυβερνητικά Οργανα», το οποίο 
προστέθηκε με το άρθρο 27 του Ν. 2081/1992 (Α 154). 

5. Τις διατάξεις του άρθρου 33 του Π.Δ. 161/1988 (Α' 
74) «Αναδιάρθρωση, σύσταση, οργάνωση και λειτουργία 
Περιφερειακών Υπηρεσιών της Ελληνικής Αστυνομίας και 
άλλες διατάξεις». 

6. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού, ύψους 7.836.000 δρχ. περίπου για το έτος 1995 και 
500 000 δρχ. περίπου για το έτος “996 και για καθένα 
από τα επόμενα έτη και ότι η δαπάνη του έτους 1995 θα 
καλυφθεί από τις υπάρχουσες πιστώσεις του προϋπολογι¬ 
σμού εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» και 
η δαπάνη του έτους 1996 και των επομένων ετών θα προ- 
βλέπεται και θα καλύπτεται από τις σχετικές πιστώσεις 
των κατ’ έτος προϋπολογισμών εξόδτον Ε.Φ. 43-110 
«ΕΛΛΗΝΙΚΗ ΑΣΤΥΝΟΜΙΑ», αποφασίζουμε: 

Αρθρο 1 

Δήλωση Μεταβίβαση μεγάλων ζώων 

1. Οι ιδιοκτήτες μεγάλων ζώων (ίππων, ημιόνων, όνων 
και βοοειδών), υποχρεούνται να δηλώνουν αυτά με υπεύ¬ 
θυνη δήλωση του Ν. 1599/1986, στη δημοτική ή κοινοτική 
αρχή του τόπου κατοικίας ή διαμονής τους. Στην παρα 
πάνω δήλωση αναγράφονται ο αριθμός, το είδος, το γένος 
και η ηλικία των ζώων. Η δημοτική ή κοινοτική αρχή, τηρεί 
τη δήλωση στο αρχείο της και παραδίδει θεωρημένο αντί¬ 
γραφο αυτής στο δηλούντα. Ί α νεογέννητα ζώα δηλώνο 
νται με τον ίδιο τρόπο, μέσα σ’ ένα μήνα από τη γέννησή 
τους. 

2 Όσοι προτίθενται να προβούν στην πώληση ή στην ι ιε 
οποισνδήτιοτε άλλο τρόπο μεταβίβαση της κυριότηταυ 
των αναφερομένων στην προηγούμενη παράγραφο Ζώων, 
προσκομίζουν στην επιτόπια δημοτική ή κοινοτική αρχή 
αντίγραφο της παραπάνω δήλωσης κο> εφοδιάζονται, με 




6084 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πιστοποιητικό κατοχής, στο οποίο αναγράφονται το είδος, 
το γένος, η ηλικία του ζώου και τα στοιχεία ταυτότητας του 
προσώπου στο οποίο το ζώο μεταβιβάζεται. 

3. Σε περίπτωση επαναμεταβίβασης του ζώου το παρα¬ 
πάνω πιστοποιητικό παραλαμβάνεται από το νέο ιδιο¬ 
κτήτη, αφού προηγουμένως συνταχθεί σ' αυτό σχετική 
πράξη μεταβίβασης και θεωρηθεί από την αστυνομική 
αρχή το γνήσιο της υπογραφής των συμβαλλομένων. 

Αρθρο 2 

Δήλωση αιγοπροβάτων και χοίρων 

1. Οι κτηνοτρόφοι και κάθε ιδιοκτήτης αιγοπροβάτων 
και χοίρων, άνω των τριών (3) κατ' είδος, υποχρεούνται 
όπως, εντός του μηνός Μαΐου κάθε έτους, υποβάλουν 
στην αστυνομική αρχή του τόπου κατοικίας ή διαμονής 
τους κτηνοτροφική δήλωση σε τρία (3) αντίτυπα και δύο 

(2) φωτογραφίες τους, μαζί με υπεύθυνη δήλωση του Ν. 
1599/1986, στις οποίες αναγράφονται ο ακριβής αριθμός 
των κατεχόμενων ζώων, το είδος, το γένος και τα στοιχεία 
ταυτότητας αυτών (κωδικός αριθμός), καθώς και ο τόπος 
χειμερινής και θερινής βοσκής. 

2. Οι παραπάνω δηλώσεις (κτηνοτροφικές και του Ν. 
1599/1986), θεωρούνται από την αστυνομικκή αρχή για 
το γνήσιο της υπογραφής του δηλούντος και η μία κτηνο¬ 
τροφική δήλωση παραμένει στο αρχείο της Υπηρεσίας, 
ενώ οι άλλες δύο, μαζί με την υπεύθυνη δήλωση, παραδί- 
δονται στο δηλούντα, ο οποίος υποχρεούται για την υπο¬ 
βολή της μίας κτηνοτροφικής δήλωσης και της υπεύθυνης 
δήλωσης στην δημοτική ή κοινοτική αρχή του τόπου κατοι¬ 
κίας ή διαμονής του. Το τρίτο αντίτυπο της κτηνοτροφικής 
δήλωσης τηρείται από τον ιδιοκτήτη των ζώων. 

3. Οι κτηνοτρόφοι και κάθε ιδιοκτήτης αιγοπροβάτων 
και χοίρων υποχρεούνται να δηλώνουν τα νεογέννητα 
αμνοερίφια και χοιρίδια, εντός μηνός από τη γέννησή 
τους, στην επιτόπια αστυνομική αρχή, με δήλωση του Ν. 

1599/1986, η οποία θεωρείται για το γνήσιο της υπογρα¬ 
φής του δηλούντος. Ένα αντίγραφο της παραπάνω δήλω¬ 
σης τηρείται στο αρχείο της ως άνω Υπηρεσίας, ένα από 
τους ίδιους και το πρωτότυπο υποβάλλεται απ’ αυτούς στη 
δημοτική ή κοινοτική αρχή του τόπου κατοικίας ή διαμονής 
τους. 

Αρθρο 3 

Σήμανση - ταυτότητα αιγοπροβάτων και χοίρων 

1. Υποχρέωση σήμανσης έχουν όλοι οι κτηνοτρόφοι και 
κάθε ιδιοκτήτης αιγοπροβάτων και χοίρων, άνω των τριών 

(3) κατ' είδος. 

2. Η σήμανση των παραπάνω ζώων γίνεται με διάστιξη 
(τατουάζ), πρασίνου χρώματος, η οποία αποτελεί και την 
ταυτότητα (κωδικό) των ζώων. 

3. Ο κωδικός των ζώων είναι συνδυασμός ενός κεφα¬ 
λαίου γράμματος και τριψήφιου, τετραψήφιου ή πενταψή- 
φιου αριθμού και χορηγείται από την επιτόπια αστυνομική 
αρχή, η οποία τηρεί αυτόν σε ειδικό βιβλίο ή σε ηλεκτρο¬ 
νικό αρχείο, κατά επαρχία, που αποτελεί το μητρώο κτη- 
νοτρόφων. Το γράμμα δεικνύει την επαρχία του νομού και 
οι αριθμοί δεικνύουν την καταχώρηση, κατά σειρά προτε¬ 


ραιότητας της δήλωσης των ζώων στην αστυνομική αρχή. 
Τα γράμματα είναι τα «Β», «Α» «Μ» και «Ρ», τα οποία αντι¬ 
στοιχούν, κατά σειρά, στις Επαρχίες Αγ. Βασιλείου, Αμα- 
ρίου, Μυλοποτάμου και Ρεθύμνης (π.χ. Β 001 ή Β 0001 ή 
Β 00001 κ.ο.κ.). 

4. Ο κωδικός τοποθετείται με μέριμνα του κατόχου των 
ζώων στο εσωτερικό και κατά μήκος του πτερυγίου του 
δεξιού αυτιού του ζώου και διατηρείται ο ίδιος καθ’ όλην τη 
διάρκεια της ζωής του ζώου. 

5. Στα νεογέννητα ο κωδικός τοποθετείται το βραδύ¬ 
τερο μέρα σ’ ένα μήνα από τη γέννησή τους. 

6. Η προμήθεια της συσκευής διάστιξης και του υλικού 
σήμανσης γίνεται από την επιτόπια αστυνομική αρχή και η 
διάθεση αυτών από τη δημοτική ή κοινοτική αρχή ή μέσω 
των κτηνοτροφικών συλλόγων και συνεταιρισμών. 

7. Η σήμανση των ζώων γίνεται από τους κατόχους αυ¬ 
τών, σύμφωνα με τις υποδείξεις της Κτηνιατρικής Υπηρε¬ 
σίας, σε συνεργασία με τις κατά τόπους αστυνομικές Υπη¬ 
ρεσίες, προς πρόληψη ή μετάδοση ασθενειών. 

8. Η μέχρι σήμερα παραδοσιακή σήμανση (σαμά) διατη¬ 
ρείται προαιρετικά, αρκεί να μη βλάπτει ολικά ή μερικά τη 
σήμανση με τον κωδικό του ζώου. Η σήμανση, με ολική ή 
μερική κοπή των αυτιών των ζώων (κουτσαύτι), απαγορεύ¬ 
εται. 

Αρθρο 4 

Μεταβίβαση αιγοπροβάτων και χοίρων 

1. Απαγορεύεται η με οποιονδήποτε τρόπο μεταβίβαση 
της κυριότητας αιγοπροβάτων και χοίρων, εφόσον δε συ¬ 
νοδεύονται από πιστοποιητικό κατοχής, το οποίο εκδίδε- 
ται εις διπλούν, από τη δημοτική ή κοινοτική αρχή του τό¬ 
που κατοικίας ή διαμονής του κατόχου και ισχύει για δέκα 
(10) ημέρες από την έκδοσή του. 

2. Στο πιστοποιητικό κατοχής αναγράφονται τα στοιχεία 
του μεταβιβάζοντος και του αποκτώντος, ο αριθμός των 
ζώων, που δεν μπορεί για κάθε μεταβίβαση να υπερβαίνει 
τα είκοσι (20), το είδος, το γένος αυτών και τα στοιχεία 
ταυτότητας (κωδικός). Τα δύο αντίτυπά του ως άνω πιστο¬ 
ποιητικού, υποβάλλονται υποχρεωτικά, από τον κάτοχο 
των ζώων στην επιτόπια αστυνομική αρχή και το ένα αντί¬ 
τυπο, με βάση το οποίο γίνονται οι σχετικές αυξομειώσεις, 
τηρείται στο αρχείο αυτής, το δε άλλο, αφού θεωρηθεί, 
παραδίδεται στον κάτοχο των ζώων. Το παραπάνω πιστο¬ 
ποιητικό παραδίδεται από το μεταβιβάζοντα στον νέο ίδιο- . 
κτήτη των ζώων, ο οποίος υποχρεούται να προσέλθει στην 
αστυνομική αρχή του τόπου κατοικίας ή διαμονής τους, 
όπου γίνεται επ’ αυτού σχετική θεώρηση για τη μεταβί¬ 
βαση, ενεργούνται οι σχετικές αυξομοιώσεις στην κτηνο¬ 
τροφική του δήλωση και αφού τηρηθεί αντίγραφο αυτού 
στο αρχείο της, επιστρέφεται στον ίδο που το τηρεί μέχρι 
τη σφαγή ή την με οποιονδήποτε άλλον τρόπο μεταβίβαση 
της κυριότητας των ζώων. 

3. Σε περίπτωση επαναμεταβίβασης των ζώων, συντάσ- 
σεται, επί του πιστοποιητικού κατοχής, σχετική πράξη με¬ 
ταβίβασης και θεωρείται από την αστυνομική αρχή το γνή¬ 
σιο της υπογραφής των συμβαλλομένων ή σε κάθε περί¬ 
πτωση, που δεν είναι δυνατόν να γίνει η θεώρηση αυτή 
από την αστυνομική αρχή, κατά τη σύνταξη της πράξης με- 

ταβίβασης, προσλαμβάνεται ένας μάρτυρας, ο οποίος και 
συνυπογράφει τη σχετική πράξη. Το παραπάνω πιστοποι¬ 
ητικό στη συνέχεια παραδίδεται στο νέο ιδιοκτήτη, ο 
οποίος υποχρεούται να ενεργήσει σύμφωνα με το τελευ¬ 
ταίο εδάφιο της προηγούμενης παραγράφου. 

4. Ζώα, τα οποία προέρχονται από περιοχές εκτός Κρή¬ 
της και δεν προορίζονται για σφαγή, δηλώνονται υποχρε¬ 
ωτικά από τον ιδιοκτήτη τους στην αστυνομική αρχή του 
τόπου κατοικίας ή διαμονής του, εντός δέκα (10) ημερών 
από την απόκτηση της κυριότητας αυτών, με δήλωση του 
Ν. 1599/1986 στην οποία προσαρτώνται και τα σχετικά 
παραστατικά έγγραφα (δελτίο αποστολής, τιμολόγιο αγο¬ 
ράς κ.λπ.). Η ανωτέρω δήλωση θεωρείται για το γνήσιο της 
υπογραφής του δηλούντος και ένα αντίγραφο αυτής τη¬ 
ρείται από τον ίδιο και ένα υποβάλλεται απ’ αυτόν στη δη¬ 
μοτική ή κοινοτική αρχή του τόπου κατοικίας ή διαμονής 
του. 

Αρθρο 5 
Σφαγή ζώων 

1. Απαγορεύεται η σφαγή αιγοπροβάτων και χοίρων, 
εφόσον αυτά δε συνοδεύονται από πιστοποιητικό κατο¬ 
χής, το οποίο εκδίδεται από τη δημοτική ή κοινοτική αρχ^ι 
του τόπου κατοικίας ή διαμονής του κατόχου των ζώων, 
θεωρημένο από την επιτόπια αστυνομική αρχή. Το πιστο¬ 
ποιητικό αυτό ισχύει για δέκα (10) ημέρες από την έκδοσή 
του. 

2. Η σφαγή των ζώων που προέρχονται από μεταβίβαση, 
κατά τις διατάξεις των παρ. 1 και 2 του άρθρου 4 της πα¬ 
ρούσας, επιτρέπεται με βάση το πιστοποιητικό κατοχής 
που παρέλαβε ο αποκτών από τον μεταβιβάζοντα, υπό τις 
προϋποθέσεις της προηγουμένης παραγράφου (θεωρη¬ 
μένο πιστοποιητικό κατοχής και διάρκεια ισχύος αυτού). 

3. Η σφαγή ζώων που προέρχονται από περιοχές εκτός 
Κρήτης επιτρέπεται εφόσον αυτά συνοδεύονται με τα 
ανάλογα παραστατικά έγγραφα (δελτίο αποστολής - τιμο¬ 
λόγιο αγοράς κ.λπ.). Στην περίπτωση αυτή τα σφάγια 
σφραγίζονται με τη σφραγίδα της Κτηνιατρικής Υπηρε¬ 
σίας και τη σφραγίδα με τον τίτλο της αστυνομικής αρχής 
του τόπου σφαγής. Επιπλέον, στα παραστατικά έγγραφα, 
τίθεται η προβλεπόμενη από την επόμενη παράγραφο του 
παρόντος άρθρου σφραγίδα. 

4. Σε κάθε περίπτωση σφαγής, τα παραπάνω πιστοποι¬ 
ητικά παραδίδονται στον κάτοχό τους, αφού προηγουμέ¬ 
νως γίνει ο σχετικός έλεγχος από τους αρμόδιους αστυνο¬ 
μικούς και θεωρηθεί η εμπρόσθια πλευρά αυτών με σφρα¬ 
γίδα της αστυνομικής αρχής (ερυθρά μελάνη), η οποία πι¬ 
στοποιεί τη σφαγή και επιτρέπει τη νόμιμη μεταφορά. 

5. Η σφαγή των ζώων γίνεται μόνο στα δημοτικά ή κοινο¬ 
τικά σφαγεία. 

6 . Τα σφάγια, εκτός των αναφερομένων στην παρ. 3 του 
παρόντος άρθρου, σφραγίζονται από την αστυνομική αρχή 
σε τέσσερα (4) σημεία, με ειδική σφραγίδα, η οποία ανα- 
παριστά τον κωδικό του ζώου, καθώς και με τη σφραγίδα 
της Κτηνιατρικής Υπηρεσίας. Επιπρόσθετα, τίθεται σφρα¬ 
γίδα με τον τίτλο της υπηρεσίας της αστυνομικής αρχής 
του τόπου σφαγής, κάτω από τον κωδικό αριθμό. 

7. Τα δέρματα των σφαγέντων ζώων σφραγίζονται με 


την ειδική σφραγίδα της προηγουμένης παραγράφου και 
τη σφραγίδα της αστυνομικής αρχής του τόπου σφαγής, 
εξαιρουμένων των δερμάτων που προέρχονται από ζώα 
εκτός Κρήτης, στα οποία τίθεται μόνο η σφραγίδα με τον 
τίτλο της ως άνω αστυνομικής αρχής. 

Αρθρο 6 

Κατοχή και διακίνηση σφαγίων και δερμάτων - 
Υποχρεώσεις ιδιοκτητών εστιατορίων και 
συναφών καταστημάτων 

1. Απαγορεύεται η κατοχή, η αγορά, η πώληση και η με¬ 
ταφορά σφαγίων και δερμάτων που δε φέρουν τις προβλε- 
πόμενες σφραγίδες και δε συνοδεύονται με πιστοποιητικό 
κατοχής ζώων, στο οποίο υπάρχει και η σχετική θεώρηση 
του αστυνομικού ελέγχου στου χώρους σφαγής (άρθρο 5 
παρ. 4), εξαιρουμένων των σφαγίων και δερμάτων ζώων 
που προέρχονται από περιοχές εκτός Κρήτης, εφόσον 
αυτά συνοδεύονται από ανάλογα παραστατικά έγγραφα 
(δελτίο αποστολής, - τιμολόγιο, κ.λπ.), τα οποία φέρουν 
τις προβλεπόμενες σφραγίδες. 

2. Οι κάτοχοι επαγγελματικών ψυγείων και ψυκτικών 
θαλάμων υποχρεούνται να δηλώνουν στην αστυνομική 
αρχή του τόπου κατοικίας ή διαμονής τους, με υπεύθυνη 
δήλωση του Ν. 1599/1986, τη χωρητικότητα και τη διεύ¬ 
θυνση εγκατάστασης των ψυκτικών τους χώρων. Υποχρέ¬ 
ωση δήλωσης για τη χωρητικότητα των ψυκτικών τους χώ¬ 
ρων έχουν και οι κάτοχοι αυτοκινήτων ψυγείων. Οι ανω¬ 
τέρω απαγορεύεται να δέχονται σφάγια, που δε φέρουν 
τις προβλεπόμενες σφραγίδες και δε συνοδεύονται από 
το προβλεπόμενο πιστοποιητικό κατοχής (άρθρο 5 παρ. 1 
και 4) ή τα παραστατικά έγγραφα της παρ. 3 του προηγού¬ 
μενου άρθρου. 

3. Οι ιδιοκτήτες βυρσοδεψείων και αποθηκών δερμά¬ 
των υποχρεούνται να δηλώνουν στην αστυνομική αρχή του 
τόπου κατοικίας ή διαμονής τους την ακριβή διεύθυνση 
των εγκαταστάσεών τους, με δήλωση του Ν. 1599/1986. 
Οι παραπάνω απαγορεύεται να δέχονται δέρματα που δεν 
φέρουν τις προβλεπόμενες σφραγίδες της αστυνομικής 
αρχής. 

4. Οι δερματέμποροι, βυρσοδέψες και ιδιοκτήτες απο¬ 
θηκών δερμάτων υποχρεούνται να τηρούν βιβλία στα 
οποία καταχωρούνται, κατ’ αύξοντα αριθμό, ο αριθμός, το 
είδος και ο κωδικός των αγοραζομένων δερμάτων, η ημε¬ 
ρομηνία αγοράς και το ονοματεπώνυμο και η διεύθυνση 
κατοικίας του πωλητή. Τα ανωτέρω βιβλία υπόκεινται στον 
έλεγχο της αρμόδιας αστυνομικής αρχής. 

5. Ιδιοκτήτες ή διευθυντές εστιατορίων και συναφών 
καταστημάτων, στα οποία έχει προγραμματιστεί συνε¬ 
στίαση, λόγω γάμου ή βάπτισης, υποχρεούνται όπως, δύο 
(2) ημέρες πριν την πραγματοποίηση αυτών, ανακοινώ¬ 
νουν εγγράφως στην επιτόπια αστυνομική αρχή τον 
αριθμό και το είδος των ζώων (αιγοπροβάτων και χοίρων), 
που πρόκειται να καταναλωθούν, τον τρόπο προμήθειας 
αυτών, καθώς και τα στοιχεία των ατόμων που πραγματο¬ 
ποιούν τη συνεστίαση. 

Αρθρο 7 

Υποχρεώσεις οδηγών αυτοκινήτων 

Οι οδηγοί αυτοκινήτων απαγορεύεται να παραλαμβά- 
νουν και να μεταφέρουν ζώα, τα οποία δε συνοδεύονται 
με πιστοποιητικό κατοχής. Επίσης, απαγορεύεται να πα- 
ραλαμβάνουν και μεταφέρουν σφάγια ή δέρματα ζώων, τα 
οποία δε φέρουν τις προβλεπόμενες σφραγίδες, τα δε 
σφάγια δε συνοδεύονται από το πιστοποιητικό κατοχής ή 
τα παραστατικά έγγραφα που προβλέπονται, κατά περί¬ 
πτωση, στο άρθρο 5 της παρούσας. 

Άρθρο 8. 

Μετακίνηση ζώων. 

1. Οι κτηνοτρόφοι και κάθε ιδιοκτήτης αιγοπροβάτων 
που μετακινούν αυτά από τους θερινούς τόπους βοσκής 
στους χειμερινούς και αντιστρόφως, οφείλουν, πριν την 
αναχώρησή τους, να δηλώνουν στην αρμόδια αστυνομική 
αρχή τον τρόπο και το χρόνο μεταφοράς των ποιμνίων 
τους. Η αστυνομική αρχή, στην περίπτωση αυτή, χορηγεί 
άδεια μεταφοράς, στην οποία αναγράφεται ο αριθμός των 
ζώων, ο κωδικός αυτών, ο τόπος αναχώρησης και ο τόπος 
μετάβασης. 

2. Οι ανωτέρω, μέσα σε 24 ώρες από την άφιξή τους στο 
νέο τόπο, υποχρεούνται να υποβάλουν αντίγραφο της 
κτηνοτροφικής τους δήλωσης στην επιτόπια αστυνομική 
και δημοτική ή κοινοτική αρχή, στην οποία αναφέρεται και 
ο τόπος βοσκής, καθώς και τα στοιχεία ταυτότητας των 
τυχόν απασχολουμένων απ' αυτούς ποιμένων. 

3. Η κατά τα ανωτέρω μετακίνηση επιτρέπεται να πραγ¬ 
ματοποιείται μόνο κατά τη διάρκεια της ημέρας. 

Άρθρο 8. 

Αυξομείωση των ζώων. 

1. Εκτός από τις περιπτώσεις μεταβίβασης, σφαγής και 
γέννησης ζώων, που ρυθμίζονται από τις διατάξεις των 
προηγούμενων άρθρων της παρούσας, οι κτηνοτρόφοι και 
κάθε ιδιοκτήτης ζώων υποχρεούνται, μέσα σε 48 ώρες, να 
αναφέρουν στην αστυνομική αρχή του τόπου κατοικίας ή 
διαμονής τους, με υπεύθυνη δήλωση του Ν. 1599/1986, 
κάθε αυξομείωση των ποιμνίων τους (απώλεια, θάνατο 
κ.λπ.). η αστυνομική αρχή στην περίπτωση αυτή ενεργεί 
σύμφωνα με την παρ, 3 του άρθρου 2 της παρούσας. 

2. Επίσης, τα ανωτέρω πρόσωπα υποχρεούνται, σε πε¬ 
ρίπτωση ανάμιξης των ζώων τους με ξένα ζώα, να ειδο¬ 
ποιούν σχετικά, μέσα σε 24 ώρες, την αστυνομική αρχή 
και τον ιδιοκτήτη τους, αν αυτός είναι γνωστός. 

Άρθρο 10. 

Έλεγχος ποιμνίων. 

1. Οι κτηνοτρόφοι και κάθε ιδιοκτήτης ζώων υποχρεού- 
νται να δέχονται αστυνομικούς ελέγχους στα ποίμνια ή 
στις μονάδες ζώων που διατηρούν να συμμορφώνονται με 
τις υποδείξεις των αστυνομικών οργάνων (συγκέντρωση 
ζώων κ.λπ.). 

2. Αν κατά τους ελέγχους αυτούς διαπιστωθεί ή ύπαρξη 
ζώων χωρίς σήμανση (κωδικό) ή με κωδικό διάφορο από 


εκείνο που αναγράφεται στην κτηνοτροφική και την υπεύ¬ 
θυνη δήλωση του Ν. 1599/1986 ή χωρίς πιστοποιητικό 
κατοχής, αυτά κατάσχονται, ως ύποπτης προέλευσης, και 
αποδίδονται προς φύλαξη σε μεσεγγυητή (τρίτο άτομο), 
ικανό και φερέγγυο, μέχρις ότου αποφασίσει το αρμόδιο 
δικαστήριο για την τύχη των ζώων. 

3. Οι κτηνοτρόφοι και ιδιοκτήτες ζώων, άνω των τριών 
(3) κατ’ είδος, που έχουν τα ζώα τους σε υπόστεγα ή περι¬ 
φραγμένους χώρους, οφείλουν να τοποθετούν στην εί¬ 
σοδο αυτών πινακίδα, στην οποία θα αναγράφονται, κατά 
τρόπο ανεξίτηλο, τα στοιχεία ταυτότητάς τους. Την αυτήν 
υποχρέωση έχουν και όσοι διατηρούν χοιροστάσια. 

4. Οι κάτοχοι ποιμνίων υποχρεούνται να επιτηρούν συ¬ 
νεχώς τα ζώα τους, ώστε να αποφεύγεται η κλοπή ή η 
απομάκρυνση συτών από τους τόπους βοσκής. 

Άρθρο 11. 

Αναγκαστική ακινητοποίηση υπόπτων ζωοκλοπής σχημάτων. 

Οι αστυνομικοί που ενεργούν ελέγχους για την πρό¬ 
ληψη και καταστολή της ζωοκλοπής σε επίκαιρα σημεία, 
μπορούν να προβαίνουν στην αναγκαστική ακινητοποίηση 
των διερχομένων οχημάτων, με κάθε πρόσφορο μέσο (το¬ 
ποθέτηση στο οδόστρωμα σταθερών εμποδίων, ειδικών 
καρφιών κ.λπ.), αφού προηγουμένως λάβουν τα αναγκαία 
μέτρα για τν έγκαιρη προειδοποίηση των οδηγών (τροχο¬ 
νόμος, αντανακλαστικοί κώνοι κ.λπ.). 

Αρθρο 12. 

Υποχρεώσεις κατόχων μελισσιών. 

1. Οι ιδιοκτήτες κυψελών, άνω των δέκα (10), υποχρε- 
ούνται να δηλώνουν κατά το χρονικό διάστημα από 15 Μα- 
ϊου μέχρι 15 Ιουνίου κάθε έτους, με δήλωση του Ν. 1599/ 
1986, στην αστυνομική αρχή του τόπου κατοικίας ή διανο¬ 
μής τους, τον αριθμό των μελισσοσμηνών που κατέχουν, 
με τα χαρακτηριστικά γνωρίσματα αυτών (χρώμα και είδος 
κυψελών), καθώς και τον κωδικό αριθμό μελισσοτρόφου. 
Η αστυνομική αρχή, αφού θεωρήσει τη δήλωση για το γνή¬ 
σιο της υπογραφής του δηλούντος, τηρεί αντίγραφο στο 
αρχείο της και στη συνέχεια την παραδίδει στον κάτοχο 
αυτής, ο οποίος υποχρεούται να την υποβάλλει στη δημο¬ 
τική ή κοινοτική αρχή του τόπου κατοικίας ή διανομής του. 

2. Οι παραπάνω ιδιοκτήτες κυψελών υποχρεούνται να 
σημαίνουν με πυροσφραγίδα τις κυψέλες τους, με το χο¬ 
ρηγούμενο σ’ αυτούς κωδικό αριθμό από τη Διεύθυνση 
Γεωργίας της Νομαρχίας του τόπου κατοικίας ή διανομής 
τους. 

3. Η μεταφορά κυψελών επιτρέπεται, εφόσον αυτές 
έχουν σημανθεί και συνοδεύονται με το μελισσοκομικό βι¬ 
βλιάριο του μελισσοτρόφου. Διαφορετικά για τη μεταφορά 
απαιτείται άδεια της αστυνομικής αρχής στην οποία έχει 
υποβληθεί η δήλωση της παρ. 1 του παρόντος άρθρου. 

4. Όσοι προτίθενται να προβούν στην πώληση μελισσο- 
σμηνών (κυψελών), υποχρεούνται να εφοδιάζονται από 
τη δημοτική ή κοινοτική αρχή του τόπου κατοικίας ή διαμο¬ 
νής τους με πιστοποιητικό κατοχής, στο οποίο αναγράφο¬ 
νται ο αριθμός των κυψελών, το χρώμα, το είδος και ο κω¬ 
δικός αριθμός, καθώς και τα στοιχεία ταυτότητας των αγο 

ραστών. Το ανωτέρω πιστοποιητικό θεωρείται από την 
αστυνομική αρχή του τόπου κατοικίας ή διαμονής του κα¬ 
τόχου και αντίγραφο αυτού τηρείται στο αρχείο της. 

Αρθρο 13. 

Κυρώσεις. 

Όποιος παραβαίνει τις διατάξεις της παρούσας αστυνο¬ 
μικής διάταξης, τιμωρείται σύμφωνα με τις διατάξεις του 
άρθρου 10 παρ. 4 του Ν. 1300/1982 εφόσον από άλλη 
διάταξη δεν τιμωρείται βαρύτερα. 

Άρθρο 14. 

Μεταβατικές διατάξεις. 

1. Η διαδικασία σήμανσης, που προβλέπεται από τις 
διατάξεις του άρθρου 3 της παρούσας αστυνομικής διάτα¬ 
ξης, ολοκληρώνεται μέσα σε έξι (6) μήνες από την ισχύ της 
παρούσας. 

2. Μέχρι να ολοκληρωθεί η ανωτέρω διαδικασία κάθε 
κτηνοτρόφος και ιδιοκτήτης ζώων, άνω των τριών (3) κατ' 
είδος, υποχρεούται να σημαίνει αυτά με ειδικό σήμα 
(σαμά), το οποίο τίθεται στα αυτιά των ζώων και με τρόπο 
που να διατηρείται ανέπαφο μέχρι τη σφαγή ή το θάνατο 
αυτών. 

Άρθρο 15. 

Καταρνούμενες διατάξεις. 

Από την έναρξη ισχύος της παρούσας καταργείται κάθε 
προγενέστερη αστυνομική διάταξη για το ίδιο θέμα. 

Άρθρο 16. 

Ισχύς. 

Η παρούσα ιοχύει στην περιφέρεια της Αστυνομικής 
Διεύθυνσης Ρεθύμνου από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(Εγκρίθηκε με την από 24.5.1995 εγκριτική του Περιφ. 
Δ/ντή Ρεθύμνου). 

Ρέθυμνο, 24 Μαϊου 1995 
Ο Διευθυντής 

ΔΗΜΗΤΡΙΟΣ ΠΑΛΑΦΟΥΤΗΣ 
-+- 

Αριθ. 10061 /772 (7) 

Τροποποίηση και συμπλήρωση της ΣΤ/20270/73 (ΦΕΚ 

884/Β/31.7.73) απόφασης του Υπουργού Ναυτιλίας 

Μεταφορών και Επικοινωνιών, περί αλλαγής κυρίων 

χαρακτηριστικών των αυτοκινήτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ΝΔ 570/70 (ΦΕΚ 125/Α/2.6.70). 

2. Τις διατάξεις της κανονιστικής απόφασης ΣΤ/ 
20270/73 (ΦΕΚ 884/Β/31.7.73) περί αλλαγής κυρίων 
χαρακτηριστικών των αυτοκινήτων , όπως αυτή τροποποιή¬ 
θηκε και συμπληρώθηκε με τις 14781/1051/90 (ΦΕΚ 


276/Β/10.4.90) και 28231/2153/90 (ΦΕΚ 489/Β/ 
27.7.90) όμοιες. 

3. Την από 29.3.95 επιστολή της Πανελλαδικής Ομο¬ 
σπονδίας Αυτοκινητιστών Υπεραστικών Συγκοινωνιών. 

4. Την 32948/329/94 (ΦΕΚ 782/Β/18.10.94) κοινή 
απόφαση του Πρωθυπουργού και του Υπουργού Μεταφο¬ 
ρών και Επικοινωνιών, περί ανάθεσης αρμοδιοτήτων του 
Υπουργού Μεταφορών και Επικοινωνιών, αποφασί¬ 
ζουμε: 

Το κεφάλαιο III ΚΙΝΗΤΗΡΕΣ, αντικαθίσταται ως εξής: 

ΚΕΦΑΛΑΙΟ III ΚΙΝΗΤΗΡΕΣ. 

1. Επιτρέπεται η αντικατάσταση των κινητήρων των πά- 
σης κατηγορίας οχημάτων υπό τις εξής προϋποθέσεις: 

α) Το καύσιμο,η πραγματική ή η φορολογήσιμη ισχύς 
του νέου κινητήρα να επιτρέπεται από τις, για κάθε περί¬ 
πτωση ισχύουσες διατάξεις. 

β) Να είναι τεχνικά δυνατή η ασφαλής και λειτουργικά 
ορθή, σύμφωνα με τις ανάλογες προδιαγραφές και τους 
κανόνες της τέχνης, τοποθέτηση και συνεργασία του νέου 
κινητήρα, με τα υπόλοιπα συστήματα του αυτοκινήτου. 

γ) Ο κυλινδρισμός και η πραγματική ισχύς του νέου κινη¬ 
τήρα, θα πρέπει να προβλέπονται από το εργοστάσιο κα¬ 
τασκευής του αυτοκινήτου, για το συγκεκριμένο τύπο αυ¬ 
τοκινήτου, ή να περιλαμβάνονται μέσα στα όρια κυλινδρι- 
σμού και πραγματικής ισχύος, που προβλέπονται από το 
εργοστάσιο κατασκευής, για το συγκεκριμένο τύπο αυτο¬ 
κινήτου. 

Επίσης πέραν των οριζομένων στην παρούσα υποπαρά- 
γραφο είναι δυνατή η τοποθέτηση νέου κινητήρα, του 
οποίου η πραγματική ισχύς και ο κυλινδρισμός δεν μπορεί 
να διαφέρει παρά μόνο μέχρι 25%, σε σχέση με τα μεγέθη 
του αρχικού κινητήρα. Ειδικά προκειμένου περί αλλαγή κι¬ 
νητήρων σε λεωφορεία, τότε το ανωτέρω ποσοστό μπορεί 
να φθάσει μέχρι και 40% προς τα πάνω ή μέχρι και 15% 
προς τα κάτω. Για την περίπτωση αυτή (της αλλαγής κινη¬ 
τήρων λεωφορείων) απαιτείται έγγραφη συναίνεση του 
εργοστασίου κατασκευής ή της επισήμου αντιπροσω¬ 
πείας, που εκπροσωπεί στην Ελλάδα το εργοστάσιο κατα¬ 
σκευής και αντίστοιχο πιστοποιητικό καυσαερίων αν απαι¬ 
τείται από τις ισχύουσες διατάξεις. 

δ) Για αυτοκίνητα νέας ή αντιρρυπαντικής τεχνολογίας ή 
αντικατάσταση, του κινητήρα είναι επιτρεπτή, υπό τις 
εξής πρόσθετες προϋποθέσεις: 

(ι) Το αυτοκίνητο παρουσιάζει με το νέο κινητήρα εκπο¬ 
μπές καυσαερίων ίσες ή μικρότερες, από τα αντίστοιχα 
προς τον νέο κυλίνδρισμά του όρια, που προβλέπονταν, 
από τις ισχύουσες,κατά την ταξινόμηση του αυτοκινήτου, 
διατάξεις «περί αυτοκινήτων νέας ή αντιρρυπαντικής τε¬ 
χνολογίας». 

(ιι) θα αντικατασταθούν, σύμφωνα με έγγραφη συναί¬ 
νεση του εργοστασίου κατασκευής ή της επισήμου αντι¬ 
προσωπείας, που εκπροσωπεί στην Ελλάδα το εργοστά¬ 
σιο κατασκευής, όλα τα συστήματα του αυτοκινήτου, που 
τυχόν επηρεάζονται από το νέο κινητήρα, όπως πέδησης, 
ανάρτησης, αντιρρύπανσης κ.λπ., εφόσον στην έγγραφη 
συναίνεση του εργοστασίου κατασκευής ή της επισήμου 
αντιπροσωπείας, που εκπροσωπεί στην Ελλάδα το έργο- 

στάσιο κατασκευής, αναγράφονται τέτοιες προϋποθέ¬ 
σεις. 

Στις διατάξεις της παρούσας υποπαραγράφου δεν υπά¬ 
γονται οι περιπτώσεις, που προβλέπονται, από την παρά¬ 
γραφο 2 του άρθρου 41 του Ν. 1882/90. 

2. Στη περίπτωση της αντικατάστασης των κινητήρων, 
περιλαμβάνεται και η διασκευή των κινητήρων των κυκλο- 
φοροϋντων αυτοκινήτων, με αντικατάσταση ορισμένων 
εξαρτημάτων τους, που θα έχει σαν αποτέλεσμα την αύ¬ 
ξηση του κυλινδρισμού του κινητήρα. Η διασκευή αυτή εί¬ 
ναι επιτρεπτή ύστερα από έγγραφη συναίνεση του εργο¬ 
στασίου κατασκευής των αυτοκινήτων ή της επισήμου 
αντιπροσωπείας, που εκπροσωπεί στην Ελλάδα το εργο¬ 
στάσιο κατασκευής των αυτοκινήτων. 

3. Επιτρέπεται η διασκευή των κινητήρων των κυκλοφο- 
ρούντων αυτοκινήτων με αντικατάσταση ορισμένων εξαρ¬ 
τημάτων τους, που θα έχει σαν αποτέλεσμα την αύξηση 
της ιπποδύναμης, ύστερα από έγγραφη συναίνεση του ερ¬ 
γοστασίου κατασκευής των αυτοκινήτων ή της επισήμου 
αντιπροσωπείας, που εκπροσωπεί στην Ελλάδα το εργο¬ 
στάσιο κατασκευής των αυτοκινήτων. Η ως άνω διασκευή 
δεν θεωρείται αντικατάσταση κινητήρα. 

4. (α) Η πιστοποίηση της πλήρωσης των προϋποθέ¬ 
σεων, των παραγράφων 1 β και 1 γ γίνεται με υπεύθυνη δή¬ 
λωση του Ν. 1599/86 διπλωματούχου μηχανολόγου μηχα¬ 
νικού ή πτυχιούχου τεχνολόγου μηχανολόγου μηχανι¬ 
κού. . 

(β) Η πιστοποίηση της πλήρωσης της προϋπόθεσης της 
παραγράφου 1δ (ι), γίνεται με πιστοποιητικό καυσαερίων, 
το οποί εκδίδεται από τη Δ/νση ΚΤΕΟ - Ελληνικού. 

Επίσης ίδιο πιστοποιητικό καυσαερίων απαιτείται και 
στις περιπτώσεις των παραγράφων 2 και 3, εφόσον οι 
υπόψη διασκευές αφορούν κινητήρες νέας ή αντιρρυπα- 
ντικής τεχνολογίας. 

Τα ανωτέρω πιστοποιητικά έχουν ισχύ, για όλες τις 
όμοιες περιπτώσεις αλλαγών κινητήρων και διασκευών, 
που αφορούν τον αυτό τύπο κινητήρα και αυτοκινήτου. 

γ) Η πιστοποίηση της πλήρωσης της προϋπόθεσης της 
παραγράφου 1 δ (μ) και των διασκευών των παραγράφων 2 
και 3, γίνεται με υπεύθυνη δήλωση του Ν. 1599/86 διπλω¬ 
ματούχου μηχανολόγου μηχανικού ή πτυχιούχου μηχανο¬ 


λόγου - μηχανικού και του υπεύθυνου λειτουργίας συνερ¬ 
γείου επισκευής αυτοκινήτων, που λειτουργεί νόμιμα, στις 
εγκαταστάσεις του οποίου έγιναν οι σχετικές εργασίες. 

5. Ειδικά, για τις περιπτώσεις αντικατάστασης των κινη¬ 
τήρων των φορτηγών αυτοκινήτων των οποίων το αρχικό 
δικαίωμα χορηγήθηκε, σύμφωνα με τις αναφερόμενες στο 
άρθρο 13 του Ν. 1959/91 διατάξεις, ή τοποθέτηση του 
νέου κινητήρα θα περιλαμβάνεται στην, προβλεπόμενη 
από τις διατάξεις της 4298/337/92 (ΦΕΚ 83/Β/12.2.92) 
κανονιστικής απόφασης, τεχνική μελέτη. Με την ανωτέρω 
μελέτη θα προσδιορίζονται ο κυλινδρισμός και η πραγμα¬ 
τική ισχύς του νέου κινητήρα, που θα ανταποκρίνονται 
στην αύξηση του μικτού βάρους των υπόψη οχημάτων. 

6. Οι με αριθμό 14781/1051/90, 28231/2153/90 και 
10453/792/95 (ΦΕΚ 291/Β/17.4.95) κανονιστικές απο¬ 
φάσεις καταργούνται. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1995 

Ο ΥΦΥΠΟΥΡΓΟΣ 

ΧΡ. ΚΟΚΚΙΝΟΒΑΣΙΛΗΣ 
-♦- 

Αριθ. ΔΚΓΊ/10364 (8) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μαυρίδου Ελένη του Γεωργίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την απόφαση του Νομάρχη θεσ/νίκης αρ. πρωτ. 
ΔΚΠ/10364 έχει χορηγηθεί στην Μαυρίδου Ελένη του Γε- 
ωργίου άδεια ασκήσεως επαγγέλματος Κοινωνικού Λει¬ 
τουργού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Θεσσαλονίκη, 18 Μαΐου 1995 
Ο Νομάρχης 
Κ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




